Andrea Grossegger
Andrea Grossegger (* 20. Oktober 1963 in Hard, Vörarlbarg) is en ehmalge öösterrieksch Biathletin.

Grossegger is bit hüüd de eenzige öösterrieksch Biathletin, de jemals bi Weltmeesterschapen en Medaille wunnen hett. Dat hett de in Saalfelden levend Sportlerin gliekd bi de 1. Biathlon-Weltmeesterschapen vun de Fruen 1984 in Chamonix in Frankriek schafft. Se keem dorbi in dat Sprintrennen (dormals noch över 5 km) achter de Russin Wenera Michailowna Tschernyschowa un de Norwegerin Sanna Grønlid up den darten Platz un wunn de Bronzemedaille. In dat Eenzelrennen bi disse Veranstaltung keem se up den 20. Platz.

Gemeensam mit hör Mann Reinhard Grossegger betrüet se hüüd mit den HSV Saalfelden en vun de spoodriekst Biathlonvereens in Öösterriek. Hör Söhn Sven Grossegger is ebenfalls Biathlet.

Weblinks
 Andrea Grossegger bi skisport 365.com

Enkeld Nahwiesen 

Fru
Börger von Öösterriek
Boren 1963
Biathlet (Öösterriek)